19. ΒΑΣΙΛΙΚΟΝ ΔΙΑΤΑΓΜΑ της 26 Σεπτ./8 Οκτ. 1952 (ΦΕΚ Α΄ 288)  Περί ηλικίας διοριζομένων εις θέσεις διδακτικού Προσωπικού των σχολών Αεροπορίας. Έχοντες υπ’ όψιν α)τας διατάξεις του άρθρ. 16 παρ. 1 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων», β)το από 15/11/1951 Β.Δ/μα «περί διατηρήσεως εν ισχύϊ διατάξεων προβλεπουσών τον διορισμόν εκτάκτων και επί συμβάσει υπαλλήλων Βασ. Αεροπορίας», γ)την υπ’ αριθ. 823/1952 σύμφωνον γνώμην του Ανωτάτου Συμβουλίου Δημοσίων Υπηρεσιών και δ)την υπ’ αριθ. 731/1952 γνωμοδότησιν του Συμβουλίου της Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον.-Κατ’ εξαίρεσιν των εν παρ. 1 του άρθρ. 16 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων» οριζομένων, δύνανται να διορίζωνται εις τας θέσεις μονίμων, εκτάκτων και ωρομισθίων καθηγητών των Σχολών Αεροπορίας τας προβλεπομένας υπό των άρθρ. 33 και 34 του Α.Ν. 601/1937 «περί τροποποιήσεως του από 16-10-1935 Β.Δ/τος «περί σχολών Αεροπορίας» και των άρθρ. 3, 5 και 6 του Α.Ν. 1448/1938 «περί εκπαιδεύσεως των υποψηφίων αξιωματικών του ανωτέρου τεχνικού προσωπικού της Β. Αεροπορίας», υποψήφιοι μη συμπληρώσαντες το 55ον έτος της ηλικίας αυτών. Εις τους Ημετέρους επί του Συντονισμού και επί της Εθνικής Αμύνης Υπουργούς ανατίθεμεν την δημοσίευσιν και εκτέλεσιν του παρόντος.   